
	1.
	Noteikumu projekts
5. Koledžas stratēģiskās specializācijas joma ir Civilā un militārā aizsardzība (izglītības programmu kopa – Ugunsdrošība un aizsardzība). Koledža īsteno studiju un lietišķās pētniecības darbību atbilstoši stratēģiskās specializācijas jomai.
	Priekšlikums
Ievērojot to, ka atbilstoši Profesionālās izglītības likuma 1. panta otrās daļas 17. punktam  profesionālās izglītības iestādes stratēģiskā specializācija  ir  profesionālās izglītības iestādes dibinātāja noteiktas darba tirgū nepieciešamo speciālistu sagatavošanai atbilstošas izglītības tematiskās jomas, kurās specializējas profesionālās izglītības iestāde, lūdzam redakcionāli precizēt 5. punkta 1. teikumu, izsakot to šādā redakcijā.
"Koledžas stratēģiskās specializācija ir  izglītības tematiskajā jomā "Civilā un militārā aizsardzība" (izglītības programmu kopa – Ugunsdrošība un aizsardzība).
 
Piedāvātā redakcija
"Koledžas stratēģiskās specializācija ir  izglītības tematiskajā jomā "Civilā un militārā aizsardzība" (izglītības programmu kopa – Ugunsdrošība un aizsardzība).
	Inese Terinka (IZM)

	2.
	Noteikumu projekts
6.4. iespējas nodrošināšana studējošajiem sagatavoties izglītības turpināšanai, lai iegūtu pirmā cikla profesionālo augstāko izglītību un sestā līmeņa profesionālo kvalifikāciju;
	Priekšlikums
Lūdzam precizēt 6.4. apakšpunkta redakciju atbilstoši Augstskolu likuma 59. panta pirmā daļā noteiktajam un izteikt teikuma otro daļu šādā redakcija - "lai iegūtu pirmā cikla augstāko izglītību" Saskaņā ar Ministru kabineta 2023. gada 13. jūnija noteikumu Nr. 305 "Noteikumi par valsts profesionālās augstākās izglītības standartu" 17. punktu, iegūtā piektā līmeņa profesionālā kvalifikācija, par ko tiek izsniegts īsā cikla profesionālās augstākās izglītības un profesionālās kvalifikācijas diploms, dod tiesības turpināt izglītību pirmā cikla augstākās izglītības studiju programmā, izpildot uzņemšanas prasības attiecīgajā studiju programmā.
Piedāvātā redakcija
-
	Harijs Šemelis (IZM)

	3.
	Noteikumu projekts
7.3. izstrādāt eksaminācijas saturu un metodes, kā arī sadarbībā ar Valsts ugunsdzēsības un glābšanas dienestu organizēt kvalifikācijas eksāmenus;
	Priekšlikums
Ievērojot to, ka atbilstoši Profesionālās izglītības likuma 1. panta otrās daļas 5.1punktam  valsts pārbaudījums, kurā personai, iegūstot pietiekamu vērtējumu, piešķir attiecīga līmeņa profesionālo kvalifikāciju, ko apliecina valsts atzīts profesionālās kvalifikācijas dokuments, ir profesionālās kvalifikācijas eksāmens, lūdzam vārdus "kvalifikācijas eksāmens" aizstāt ar vārdiem "profesionālās kvalifikācijas eksāmens". 
 
Piedāvātā redakcija
-
	Inese Terinka (IZM)

	4.
	Noteikumu projekts
8. Koledža īstenotajā stratēģiskās specializācijas jomā nodrošina personām pēc vidējās izglītības ieguves iespēju:
	Priekšlikums
Ievērojot to, ka pēc būtības projekta 8. punktā ir uzskatītas koledžā īstenojamās izglītības programmas, ierosinām šo punktu iekļaut projekta III. nodaļā.
Piedāvātā redakcija
-
	Inese Terinka (IZM)

	5.
	Noteikumu projekts
9. Koledža īsteno licencētas un akreditētas īsā cikla profesionālās augstākās izglītības, profesionālās tālākizglītības un profesionālās pilnveides izglītības programmas personu un īpašuma aizsardzības, civilās un militārās aizsardzības tematiskajās jomās.
	Priekšlikums
Iesakām precizēt 9. punktu, ievērojot, ka licencētas un akreditētas tiek īsā cikla profesionālās augstākās izglītības programmām, bet profesionālās tālākizglītības un profesionālās pilnveides izglītības programmas tiek licencētas. 
 
Piedāvātā redakcija
Koledža īsteno licencētas un akreditētas īsā cikla profesionālās augstākās izglītības, kā arī licencētas profesionālās tālākizglītības un profesionālās pilnveides izglītības programmas personu un īpašuma aizsardzības, civilās un militārās aizsardzības tematiskajās jomās.
	Inese Terinka (IZM)

	6.
	Noteikumu projekts
10. Koledža var īstenot modulāras profesionālās izglītības programmas un neformālās izglītības programmas.
	Priekšlikums
Vēršam uzmanību, ka jo modulārās programmas un neformālās izglītības programmas nav vienlīdzīgi jēdzieni, tāpēc  šādā redakcijā 10. punkts nav korekts. 
Turklāt Profesionālās izglītības likuma 26. panta otrā daļa jau noteic, ka profesionālajā pamatizglītībā, arodizglītībā, profesionālajā vidējā izglītībā un profesionālajā tālākizglītībā programmas var īstenot kā modulāras profesionālās izglītības programmas. 
 Tādējādi ierosinām svītrot punktā norādi uz modulārajām profesionālās izglītības programmām. 
Piedāvātā redakcija
10. Koledža var īstenot neformālās izglītības programmas.
	Inese Terinka (IZM)

	7.
	Noteikumu projekts
14. Koledžas izglītības procesa organizācija ir darba vidē balstītas mācības.
	Priekšlikums
Atbilstoši Profesionālās izglītības likuma 1. panta otrās daļas 19. punktam  darba vidē balstītas mācības  ir klātienes izglītības procesa daļa, kurā izglītības programmai noteiktie mācīšanās rezultāti atbilstoši mācību plānam pārmaiņus tiek sasniegti izglītības iestādē un pie darba devēja. Darba vidē balstītas mācības var ietvert praksi. Tādējādi darba vidē balstītas mācības nav vienīgais izglītības procesa organizācijas  veids.  Ievērojot minēto , lūdzam precizēt projekta 14. punktu.
Piedāvātā redakcija
14. Prakses un darba vidē balstītu mācību norisi koledža organizē normatīvajos aktos noteiktajā kārtībā atbilstoši attiecīgās profesionālās izglītības programmas specifikai.
	Inese Terinka (IZM)

	8.
	Noteikumu projekts
21. Dome veic izglītības jomu regulējošajos normatīvajos aktos noteiktos uzdevumus.
	Priekšlikums
Ievērojot to, ka koledžas domes uzdevumi noteikti tikai Profesionālās izglītības likumā, kā arī, lai projekta 21. punkta redakcija būtu saskaņota ar projekta 22. punkta redakciju, lūdzam norādit, ka dome veic Profesionālās izglītības likumā noteiktos uzdevumus.
Piedāvātā redakcija
 Dome veic Profesionālās izglītības likumā  noteiktos uzdevumus.
	Inese Terinka (IZM)



